Anugerah Juara Lagu ke-31

**Anugerah Juara Lagu ke-31** (**AJL31**) merupakan konsert dan majlis penghargaan tahunan bagi karya muzik Malaysia yang diperkumandangkan dalam carta *[[Muzik Muzik]]* TV3 musim 2016. Tema untuk acara tahun ini ialah "Cerita Dalam Lagu" yang mana ia mengangkat konsep seni kata dan penciptaan lagu yang diinterpretasikan daripada sesebuah cerita.

Lagu "Lelaki Teragung" nyanyian  Dayang Nurfaizah (ciptaan Natasyah dan lirik oleh Iman Imran) mengungguli Anugerah Juara Lagu Ke-31 (hadiah RM50,000 + trofi). Malah, Dayang Nurfaizah juga menerima anugerah Vokal Terbaik (hadiah RM12,000 + trofi) untuk 3 tahun berturut-turut. Lagu "Terimaku Seadanya" (Ajai) dan "Sudah Ku Tahu" (Razif) masing-masing memenangi tempat kedua (hadiah RM35,000 + trofi) dan tempat ketiga (hadiah RM20,000 + trofi). Manakala lagu "Hang Pi Mana" nyanyian Kumpulan Khalifah berjaya memperoleh anugerah Persembahan Terbaik (hadiah RM12,000 + trofi).

## Separuh Akhir Muzik Muzik
Setelah selesai program mingguan carta Muzik Muzik 31, acara Separuh Akhir Muzik Muzik 31 diadakan selama dua pusingan bagi memilih 12 lagu yang layak ke AJL daripada 29 buah lagu yang telah terpilih.

## Finalis
*Untuk melihat senarai semi-finalis untuk Juara Lagu ke-31, sila lihat [[Separuh Akhir Muzik Muzik 31]].*
*Untuk merujuk senarai penuh finalis sepanjang penganjuran AJL, sila lihat [[Senarai lagu finalis Anugerah Juara Lagu]].*
Berikut adalah senarai finalis mengikut *turutan giliran persembahan* yang berentap di AJL ke-31:

## Pemenang
* Juara Lagu - Lelaki Teragung (Dayang Nurfaizah), RM50,000 dan Trofi
* Naib Juara Lagu - Terimaku Seadanya (Hafiz & Misha Omar), RM35,000 dan Trofi
* Tempat Ketiga - Sudah Ku Tahu  (Projector Band), RM20,000 dan Trofi
* Vokal Terbaik - Lelaki Teragung (Dayang Nurfaizah), RM12,000 dan Trofi
* Persembahan Terbaik - Hang Pi Mana (Khalifah), RM12,000 dan Trofi

## Jemaah Juri
*Azhar Abu Bakar (Azmeer) - Ketua Juri
*Tam Mustafah
*Syed Indra Syed Omar (Siso)
*Habsah Hassan
*Mokhzani Ismail
*Suhaimi Mohd Zain (Pak Ngah)
*Azlan Abu Hassan
*Edrie Hashim
*Edry Abdul Halim
*Jay Jay
*Untuk merujuk senarai penuh juri-juri yang pernah dilantik sepanjang penganjuran AJL, sila lihat [[Senarai Jemaah Juri Anugerah Juara Lagu]].*

## Trivia
* Rata-rata penyanyi yang mara ke AJL edisi kali ini memperlihatkan barisan penyanyi baharu dan buat pertama kali melayakkan diri ke pentas Anugerah Juara Lagu, seperti Sufian Suhaimi, Projector Band, Alif Satar (duet bersama Shila Amzah), Aiman Tino, Syamsul Yusof dan Kumpulan Khalifah.
* Dayang Nurfaizah merupakan artis senior memasuki Anugerah Juara Lagu. Dayang pertama kali menyertai semasa AJL-16 (2001) dan memenangi kategori balada dengan lagu "Seandainya Masih Ada Cinta".
* Edisi kali juga memperlihatkan penyanyi yang pernah memenangi kategori Vokal Terbaik iaitu Misha Omar (**[[Anugerah Juara Lagu 2003|2003]]** & **[[Anugerah Juara Lagu 2004|2004]]**), Black Hanifah (**[[Anugerah Juara Lagu 2009|2009]]**), Hafiz Suip (**[[Anugerah Juara Lagu 2010|2010]]** , **[[Anugerah Juara Lagu 2011|2011]]** & **[[Anugerah Juara Lagu 2012|2012]]**) dan Dayang Nurfaizah (**[[Anugerah Juara Lagu ke-29|2014]]** & **[[Anugerah Juara Lagu ke-30|2015]]**). 
*3 band/kumpulan berjaya ke pentas akhir AJL iaitu Projector Band, Kumpulan Khalifah dan Kumpulan Akim & The Majistret.
* Lagu "Kalah Dalam Menang" (Mawi & Syamsul Yusof) merupakan lagu tema (OST) filem Munafik. Lagu ini mengulangi sejarah lagu "Gelisah Mimpi" (AJL-17) yang merupakan OST filem "KL Menjerit", "Pulangkan" (AJL-19) yang merupakan OST filem "Pontianak Harum Sundal Malam" , "Ku Seru" (AJL-21) yang merupakan OST filem "Pontianak Harum Sundal Malam 2" dan "Ombak Rindu" (AJL-27) yang merupakan OST filem "Ombak Rindu".
* Lagu "Lelaki Teragung" (Dayang Nurfaizah) merupakan lagu tema (OST) drama 7 Hari Mencintaiku yang masih dalam tayangan semasa Separuh Akhir Muzik-Muzik 31 dan berjaya meraih Juara Lagu dan Vokal Terbaik sekaligus menjadi lagu runut bunyi drama kedua yang memenangi Juara Lagu selepas lagu "Potret" (Akim & The Majistret) untuk drama Dia Isteri Luar Biasa.
* Edisi kali ini menyaksikan Hafiz Suip menjadi penyanyi pertama yang berjaya memenangi setiap anugerah utama dan tempat di Anugerah Juara Lagu selepas pemenang mengikut kategori atau genre dimansuhkan. Beliau menjadi juara pada edisi ke-26 (2011) dan ke-28 (2013), naib juara pada edisi ini bersama Misha Omar, tempat ke-3 pada edisi ke-25 (2010) dan ke-27 (2012), vokal terbaik pada edisi ke-26 hingga ke-28 (2011-2013) dan persembahan terbaik pada edisi ke-28 (2013). Beliau kemudian terus melebarkan rekodnya apabila turut memenangi vokal dan persembahan terbaik pada edisi ke-34 (2019).

## Rujukan

## Pautan luar